Diari Oficial de la Generalitat Valenciana


Sumari del DOGV 1730, del 24-02-1992 (1992/824057)

RESOLUCIÓ conjunta de la Direcció General d'Esports i de l'Institut Valencià de la Joventut, per la qual convoquen la campanya de vela <<Benicàssim 92>>, de la Generalitat Valenciana.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   1730

Data del DOGV
:   24-02-1992

Secció del DOGV
:   ALTRES DISPOSICIONS

Número del document
:   1992/824057


Data del document
:   21-01-1992

Organisme emissor
:   Conselleria de Cultura, Educació i Ciència

Tipus de document
:   Resolució

Resolució conjunta de la Direcció General d'Esports i de l'Institut Valencià de la Joventut, per la qual convoquen la campanya de vela "Benicàssim 92", de la Generalitat Valenciana.  
En l?exercici de les competències que en matèria de joventut i esports té atribuïdes la Generalitat Valenciana es considera necessari, com un dels seus objectius prioritaris, la promoció, ajuda i foment de les activitats físico-esportives per a la joventut, entre les quals ocupa un lloc important l?esport de la vela, tant per les especials característiques tècniques que té, com per la privilegiada situació geogràfica que per a practicar-la té la Comunitat Valenciana.  
En virtut d'això, i a partir de l?experiència acumulada, i els resultats obtinguts en anys anteriors, la Direcció General d'Esports i l?Institut Valencià de la Joventut, resolen:  
Primer  
Convocar la campanya de vela «Benicàssim 92» de la Generalitat Valenciana.  
Segon  
Aprovar les bases per les quals es regirà la convocatòria i que figuren com annex d'aquesta resolució.  
València, 21 de gener de 1992. - El Director General d'Esports: Josep Antoni Chapa i López. El Director General de l?Institut Valencià de la Joventut: Joan Calabuig i Rull.  
ANNEX  
Bases per les quals es regula la convocatòria de la campanya de vela «Benicàssim 92».  
Primera  
L'activitat es realitzarà a l?Escola de Vela de Benicàssim de la Direcció General d'Esports i a l'Alberg Juvenil Argentina de l?Institut Valencià de la Joventut i s'estructurarà en tres modalitats:  
a) Campanya escolar.  
b) Cursos cap de setmana.  
c) Campanya d'estiu.  
Segona  
Els participants hauran de reunir, en qualsevol de les modalitats on s'inscriguen, les condicions següents:  
a) Complir els requisits d'edat i coneixements exigits per al curs i nivell elegits.  
b) No presentar contraindicacions mèdico-sanitàries per a la pràctica de la vela. S'haurà d'emplenar la fitxa mèdica que es facilitarà als Serveis Territorials de Cultura i Educació, i presentar en el moment de la inscripció, una fotocòpia de la cartilla de la Seguretat Social o similar, que cobresca qualsevol malaltia que pogués sobrevenir durant la campanya.  
c) Saber nadar correctament.  
d) Part dels monitors seran facilitats per la Federació de Vela de la Comunitat Valenciana, per la qual cosa els participants ingressaran la part proporcional corresponent en el compte de l?esmentada federació.  
Tercera. Campanya escolar.  
Participants. Seran grups de 20/40 alumnes dels nivells educatius d.'EGB, BUP, FP i universitat, amb una edat mínima de 9 anys. Cada grup anirà acompanyat d'un professor.  
Durada i dates. Els cursos tindran una durada de 5 dies i podran realitzar-se en els mesos de març, abril, maig, juny i octubre.  
Nivells d'ensenyament. Es convoquen 2 nivells: d'iniciació A i d'iniciació B, tenint en compte que cada centre podrà optar a un mínim del 20% i un màxim del 50% de les places per al segon nivell.  
Quotes. La quota que haurà d'abonar cada alumne serà de 7.500 ptes. En cas de no completar el total de les places reservades (20 o 40), el centre haurà d'abonar-les íntegrament.  
Inscripció. El centres interessats sol·licitaran participar emplenant l?imprès corresponent a partir del dia següent a la seua publicació en el DOGV. En ser confirmada la reserva, el centre ingressarà el 30% de la quota en el termini de 15 dies a partir de la data de comunicació de l'adjudicació, presentant una còpia del resguard als serveis territorials de Cultura i Educació. El 70% restant s'ingressarà almenys 15 dies abans del començament de l'activitat.  
Per a l'adjudicació de les places es constituirà una comissió formada per representants dels tres serveis territorials, de la Direcció General d'Esports i de l'Institut Valencià de la Joventut, que valorarà les sol·licituds d'acord amb el següent barem:  
1) Assistència a campanyes anteriors:   
- No assistència: 0 punt.   
- Assistència 3 anys abans: 1 punt.   
- Assistència 2 anys abans: 2 punts.   
- Assistència 1 any abans: 3 punts.   
Els centres que hagen assistit més d'un any a la mateixa campanya acumularan els punts.   
2) Participació en els Jocs Esportius de la Generalitat Valenciana i els participants de categoria juvenil en competicions federades.  
Es calcularà un tant per cent segons la fòrmula següent:  
Participants del centre x 100  
 Cens escolar del centre  
- Participació del 50% o més: 0 punts.  
- Participació entre el 30 i el 50%: 1 punt.  
- Participació entre el 20 i el 30%: 2 punts.  
- Participació entre el 10 i el 20%: 3 punts.  
- Participació menor del 10%: 4 punts.  
- No participació: 6 punts.  
En sumar tots el punts acumulats per centre s'adjudicaran les places a aquells que obtinguen un valor més baix. Cas de produir-se empat es dirimirà pel número de registre d'entrada.  
Després de tot això es tindrà en compte, com a factors favorables, pertànyer a una comarca deprimida o obtenir èxits esportius com a equip del centre que sol·licite les campanyes.  
Podran ser exclosos els centres per:  
Irregularitats en l'assistència d'anys anteriors.  
Retirada d'equips de les competicions dels Jocs Esportius de la Generalitat Valenciana.  
Informes desfavorables dels responsables de l'activitat.  
Quarta. Cursos cap de setmana.  
Participants. Podran prendre part totes aquelles persones que ho desitgen, amb una edat mínima de 9 anys.  
Durada i dates. Els cursos tindran una durada de tres caps de setmana consecutius i podran realitzar-se en els mesos de març, abril, maig, juny i octubre.  
Nivells d'ensenyament. S'estableixen els nivells següents amb mínim i màxim d'alumnes per a cadascun d'ells:  
Nivell Mínim Màxim  
Iniciació A 5 20  
Iniciació B 4 10  
Quotes. Les quotes a abonar pels participants són:  
- 9.000 ptes. per als interns, amb dret a residència en règim de, pensió completa.  
- 6.000 ptes. per als externs, inclou el dinar dels dissabtes.  
Inscripció. Es realitzarà als serveis territorials de Cultura i Educació a partir del dia següent a la seua publicació en el DOGV. L'adjudicació es farà per rigorós ordre d'inscripció. En ser adjudicada la plaça i abans de les 48 hores següents, s'haurà de justificar als serveis territorials l?ingrés de la quota corresponent. Cas contrari es considerarà que es renuncia a la plaça.  
- La renúncia a la plaça una vegada adjudicada, no dóna dret a la devolució de la quota abonada.  
Cinquena. Campanya d'estiu.  
Participants. Podran prendre part totes aquelles persones que ho desitgen, amb una edat mínima de 9 anys.  
Durada i dates. L'activitat començarà el 28 de juny i acabarà el 3 d'octubre, realitzant-se en torns setmanals i amb una durada de sis dies cadascun dels cursos.  
Nivells. La progressió establerta per als diferents nivells d'ensenyament, i partint d'un coneixement zero, és la següent:  
Iniciació A - Iniciació B - Perfeccionament  
Quota. La quota a abonar pels alumnes serà:  
a) 10.000 ptes. per als interns, inclou l'estada i pensió completa.  
b) 7.000 ptes. per als externs.  
Inscripció. Les inscripcions podran realitzar-se a partir del dia 4 de maig fins l'adjudicació del total de les places, a cadascun dels serveis territorials de Cultura i Educació.  
Cada persona podrà realitzar un màxim de tres sol·licituds. En ser adjudicada la plaça i abans de les 48 hores següents, s'haurà de justificar als serveis territorials l?ingrés de la quota corresponent, cas contrari es considerarà que renuncia a aquella.  
La renúncia a la plaça una vegada adjudicada no dóna dret a la devolució de la quota abonada.  
Sisena   
Cas que cap alumne s'inscrigués en un curs o nivell per al qual no reunesca els coneixements mínims exigits, la Direcció de l?Escola de Vela es reserva el dret d'inscriure'l en un nivell inferior si fos possible o, cas contrari, donar-lo de baixa en el curs.  
Setena  
La Direcció General d'Esports i l?Institut Valencià de la Joventut es reserven el dret de modificar el programa de cursos, com també el de suspendre algun d'aquests, quan raons de qualsevol tipus impedesquen el desenvolupament normal d'aquells.  
Vuitena  
Les inscripcions es realitzaran segons els models oficials, els quals seran facilitats als serveis territorials de Cultura i Educació, situats a:  
Alacant. C/ Carratalà, 47. Tel. (96) 590 10 39.  
Castelló. C/ Major, 91. Tel. (964) 35 84 74.  
València. Av. Navarro Reverter, 2. Tel. (96) 386 95 61.